cyanic-selkie/wikianc huggingface dataset:
Strada Stretta
Prostituzzjoni
Il-prostituzzjoni saħansitra baqgħet għaddejja rampanti fi żmien il-ħakma Franċiża. Il-Franċiżi baqgħu jżommu din it-triq għall-istess skop. Il-ħwienet tal-prostituzzjoni kienu mhux biss magħrufa, imma kienu wkoll imfittxija.
Fis-seklu għoxrin, per eżempju, wieħed mill-pijunieri ta’ dan it-tip ta’ ħwienet tal-prostituzzjoni kien Ta’ Palmier. Dawn in-nies taw kontribut għall-fama, tajba jew ħażina, li din it-triq akkwistat, kabbret u ħaddnet magħha għal mijiet ta’ snin.
L-għassa tal-pulizija
Għal ħafna żmien l-għassa tal-Pulizija tal-Belt kienet fi Strada Stretta biex tkun tista’ tissorvelja aktar din it-triq. Fil-parti t’isfel ta’ din it-triq jew aħjar f’dik il-parti magħrufa bħala d-Duwiballi, kien hemm għassa oħra tal-pulizija. Barra li kien ikun hemm dawk l-irġiel għassa mal-ħwienet, kien hemm ukoll dawk l-hekk imsejħa Red Caps, li kienu pulizija militari Ingliżi, kif ukoll dawk li kienu jsejħulhom Shore Patrols – li kienu jkunu pulizija navali, minbarra l-korp tal-pulizija ta’ Malta. Minħabba t-tendenzi ta’ ġlied u periklu ieħor li din it-triq kienet suġġetta għalihom, bilfors li kienet tinħass il-ħtieġa ta’ ronda u għassa stretta.
Ħwienet u swali fi Strada Stretta
REXFORD; VICTORIA ; MOULIN ROUGE; EGYPTIAN QUEEN (sala); FOLLIES BERGERE; BLACK DOG; JAZZ VARIETIES (sala); LAS VEGAS (sala tal-mużika); HAPPY RETURN; NEW LIFE (sala tal-mużika); MAGADOR; REGAL; METRO; NEW YORK; QUEEN ELIZABETH; LUCKY WHEEL; ARMY AND NAVY; UNITED SERVICE; CINDIRELLA; JOHN BULL (sala); MORNING STAR (sala); BING CROSBY; LORD NELSON; BULL AND BUSH; LANCASTER; OLD DICK PALMER; H.M.S TALAVERA; O.K BAR; TAVERN; SILVER STAR; FOUR ACES; METROPOLE; UNION JACK; EMPIRE; GARDEN OF EDEN; TICO TICO BAR; COTTON CLUB; Y OLD VIC; LOOP BAR; CAIRO BAR; BLUE PETER; SILVER HOUSE; SMILING PRINCE; CARMEN BAR; OVERSEAS; CAPE TOWN BAR; EAGLE; LUCKY BAR; LARRY BAR; SPLENDID BAR: PICCADILLY; DIRTY DICK’S BAR; BRITISH CROWN; CAMBRIDGE (sala); VICTORIA VARIETIES; CAFFÈ PHOENICIA. Lodging Houses – CENTRAL HOTEL; MPERIAL HOTEL; CAPE OF GOOD HOPE LODGING HOUSE; L.BUGEJA CENTRAL APARTMENTS. Ristoranti – CIKKO’S; PASTA HOUSE; MALATA; MUTUMALLU (ħanut rikreattiv); TA’ BABANNI; TAS-SUR KARM; WINDSOR
Nies ta' klassi għolji bieb ma' bieb ma' prostituti
Fi Strada Stretta kienu jgħixu ukoll bosta familji u nies oħra tal-affari tagħhom. Sal-lum insibu bosta avukati f’din it-triq. Fuq in-naħa ta’ wara l-Kunvent tas-Sorijiet tal-Klawsura ta’ Santa Katerina, diversi qassisin, u saħansitra d-dar li fiha twieled il-Beatu Nazju Falzon, u bosta nies oħra. L-eks President, il-Professur Guido de Marco, għadda tfulitu wkoll fi Strada Stretta.
Ħwienet u permessi
In-nisa li kienu jaħdmu fil-ħwienet ta’ Strada Stretta kienu jinħtieġu l-permess u sabiex joqoghdu fil-ħwienet, riedu jilbsu l-midalja u min ma jurihiex, ara l-pulizija ġejjin għalih.
Waqt li l-baħrin jew is-suldati kienu jieħdu grokk vera jew birra, lin-nisa kienu jagħtuhom grokk finta. Kienu jagħtuhom landa, u fl-aħħar tal-ġurnata kienu jħalltu u jaqsmu. Dan kien isir għall-qliegħ tal-flus għat-tnejn, kif ukoll għal dawk in-nisa biex ma jiskrux, għax b’dak ix-xorb kollu kienu jispiċċaw fis-sakra. Dan il-qerq beda jindara u jsir popolari. Kemm il-barman kif ukoll il-barmaid kienu jaqilgħuha tajjeb.
Kien hemm ħafna ħwienet tat-tabakk, imma l-aktar wieħed magħruf kien dak fil-kantuniera ma’ Triq it-Teatru. Kien hemm l-Everday Library, kantuniera ma’ Triq l-Arċisqof, liema ħanut beda fil-ħamsinijiet. Insibu wkoll distributuri tax-Xorb, fosthom ċertu Anthony Zammit f’numri 128, 129 u 130, Triq id-Dejqa. F’numru 129 kellu l-uffiċċju. F’numri 128 u 130 il-fabbrika tax-xorb u l-ħanut minn fejn ibiegħu. Manifattur ta’ l-aniżetta “Ta’ l-Ajkla”. Fuq il-tikketta kellu emblema ta’ ajkla. Kien jissiġilla t-tappijiet tal-fliexken tiegħu bix-xama’ u kellu s-siġill b’emblema ta’ ajkla fuqhom. Kien manifattur tar-rum bit-tikketta “Lambs Old Navy Rum”. Importatur u distributur ta’ bosta kwalitajiet ta’ birer fosthom it-Trio, il-Bass, il-Golden Tree u l-Liker Kord. Djar residenzjali. Lodgings. Bħas-Central Hotel, il-Cape of Good Hope Lodging House, l-Imperial Hotel u L.Bugeja Central Apartments. Mutumallu, li kien tip ta’ ħanut rikreattiv għan-nisa li kienu jaħdmu fil-ħwienet l-oħrajn.
Tajjeb wieħed igħid li mhux il-ħwienet kollha kienu tal-prostituzzjoni. Ħanut partikulari kien l-H.M.S Talavera. Dan kien ħanut tal-kumpannija, fis-sens ta’ ħbiberija. Difatti nsibu li erbgħa min-nisa li kienu jaħdmu fih spiċ-caw iżżewwġu fizzjali tas-servizz li saru Kattoliċi, u wara telgħu igħixu f’Cardiff. Mutumallu kien iservi ta’ kafeterija daqskemm ta’ post ta’ mistrieħ għan-nisa u l-klijenti. Restoranti bħal Cikko’s Restaurant, l-Isplendid Rest, ta’ Babanni tas-Sur Karm, il-Windsor Restaurant. Kien hemm ukoll ħanut tal-fwieħa u s-sbuħija bħat-Tamico Perfumery and Beautician. Kmamar tal-prostituzzjoni, Swali u Swali tal-Mużika.
Mużiċisti
Minn din it-triq ħarġu bosta mużiċisti kbar Maltin. Minn din it-triq ħarġet lista ta’ Maltin li mlew is-swali taż-żfin u l-mużika bl-allegrija u divertiment. Familji li ġenerazzjoni wara l-oħra taw kontribut kulturali kbir. Beltin li ferrħu tfal u żgħażagħ u ġabu n-nies lejn Strada Stretta. Nies li ħallew il-flus.
Mużiċisti li ħarġu minn Strada Stretta Karmenu Curmi Vjolin; Tony Curmi Sax; Manwel Curmi Vjolin-Accordion; Vince Curmi Vjolin; Johnny Curmi Pjanu-Drums; Joe Curmi (Il-Pusè) Drums-Sax; Paul Curmi Drums; Duminku Fiteni Pjanu; Wigi Fiteni Pjanu; Frans Fiteni Pjanu; Joe Fiteni Pjanu; Twanny Fiteni Pjanu; Vince Fiteni Pjanu-Drums; Ġużi Fiteni Vjolin; Joe Caruana Pjanu; Ġiġi Caruana Vjolin ; Joe Mifsud Pjanu; Leli (il-Bubun) Accordion-Pjanu; Mikiel (il-Grieg) Drums; Leli Borg Bonaci Pjanu; Tony Carr Drums; Leli Spiteri (il-Budella) Pjanu; Kaneni Pjanu-Boogie Woogie; Sunny Foster Drums; Paul Arnaud Sax; Oscar Lucas Sax-Klarinett; Charles Lucas Kuntrabaxx; Joseph Azzopardi (il-Meza) Pjanu; Romano Pjanu; Vinny Vella Sax; Dominic Vella Base; Sunny Vella Drums; Xercarm Sax; Freddie Mizzi Sax-Klarinett; Louis Lanzon - Drums; Joseph Fenech - Pjanu; Juic Wilson-stranġier Sax; Levy Wine - stranġier Entertainer-Dancer ; Molly (s-Sewda)- stranġiera Blues Singer; Bobby - stranġier Entertainer ; Paul Zammit Pjanu-Vjolin ; Jojo Zammit Pjanu; Pullu Asciak Bass; Ronnie Mackay Drums; Joseph Mifsud Drums; Jimmy Dowling Pjanu; Paul Palmier Pjanu; Joseph Palmier Drums; Frank Camilleri (il-Bibi) Pjanu; Jackie Freenee Drums; George Bartala (il-Brażil) Drums; Freddie Aquilina (Ta’ Żigarelli) Pjanu.
Trofew Bravo
It-Trofew Bravo (bit-Taljan: Trofeo Bravo) huwa unur annwali mogħti mir-rivista Taljana Guerin Sportivo għall-aqwa futboler Ewropew ta' taħt il-21 sena.
Dan l-unur jingħata fix-xahar ta' Ġunju abbażi tal-prestazzjonijiet murija matul l-istaġun u mhux tas-sena tal-kalendarju.
FC Neptūnas
Futbolo klubas Neptūnas huwa klabb tal-futbol Litwan, mil-belt ta Klaipėda. Il-klabb twaqqaf fl-2020.
Unuri
<...>
Fenek ta' denbu qotni ta' Omiltemi
Il-Fenek ta' denbu qotni ta' Omiltemi, Sylvilagus insonus, huwa mammiferu plaċentat erbivoru (magħruf biss minn anqas minn 10 eżemplari) endemiku tal-Messiku li jgħix f' arja ristretta ħafna u l' ilu ma jidher mis-snin 1960.
MacPhee u Flemming fl-1999 ikkunsidraw din l-ispeċi bħala każ ta' estinzjoni moderna tal-llum il-ġurnata solvut. Madankollu Cervantes et al. (fl-istampar) eżamina ġilda ta' annimal li nnġabar fil-viċinanzi fl-1998 minn residenti tal-post. L-eżemplari rriżulta li huwa ġenetikament distint minn Sylvilagus cunicularius, speċi li tinsab fil-madwar u li il-kulur tal-pil jaqbel ma' deskrizzjonijiet ta' Sylvilagus insonus li kienu saru fil-passat. Cervantes et al. (fl-istampar) ikkonkluda li l-ispeċi għada teżisti u probabilment tigħx ristretta fil-muntanji umdi, miksijin bil-foresta li qiegħda fil-qrib ta' Omiltemi.
Distribuzzjoni
Il-Fenek ta' denbu qotni ta' Omiltemi, huwa speċi endemika tal-Messiku u jgħix biss f' Sierra Madre del Sur fl-istat ta' Guerrero, u jippreferi ambjent ta' foresta maquda tas-sħab f' għoli ta' bejn 2,300m u 5,280m.
Coronel Fabriciano
Coronel Fabriciano hija l-belt muniċipalità ta' l-istat tal-Minas Gerais fin-nofsinhar tal-Brażil.
Lingwa tas-Sinjali Ħawsija
Lingwa tas-Sinjali Hausa (HausaSL, Hausa Sign Language) hija lingwa tas-sinjali mitkellma fil-Komunità Deaf fil Kano State (Niġerja).
Riżerva Naturali ta' Srebarna
Ir-riżerva fiha żona protetta ta' 6 km2 u żona ta' lqugħ ta' 5.4 km2. Il-lag għandu fond li jvarja bejn metru u tliet metri. Ħdejh inbena mużew fejn tintwera kollezzjoni ta' speċijiet ibbalzmati li huma tipiċi tar-riżerva.
Storja
xellug|daqsminuri|271x271px|Pellikani tad-Dalmazja u Marguni fix-xmara Danubju. Filwaqt li l-Lag ta' Srebarna ġie studjat bosta drabi fl-imgħoddi minn bijologi barranin, l-ewwel xjenzat Bulgaru li interessa ruħu fl-inħawi kien Aleksi Petrov, li żar ir-riżerva fl-1911. Fl-1913, in-Nofsinhar kollu ta' Dobrudja ġie inkorporat fir-Rumanija, iżda mbagħad ġie rritornat lill-Bulgarija fl-1940, meta Petrov reġa' żar l-inħawi biex jeżamina l-kolonji ta' għasafar li jbejtu hemmhekk.
Iż-żona ġiet ipproklamata riżerva naturali fl-1948 u sit Ramsar fl-1975. Ir-riżerva ġiet rikonoxxuta bħala Sit ta' Wirt Dinji tal-UNESCO fil-qafas tal-Konvenzjoni tal-1972 għall-Protezzjoni tal-Wirt Kulturali u Naturali Dinji u tniżżlet fil-lista tas-Siti ta' Wirt Dinji tal-UNESCO fl-1983. daqsminuri|Pellikani bbalzmati fil-mużew.
Sit ta' Wirt Dinji
Ir-Riżerva Naturali ta' Srebarna ġiet iddeżinjata bħala Sit ta' Wirt Dinji tal-UNESCO fl-1983.
Leġġendi
Hemm diversi leġġendi dwar l-oriġini ta' isem il-lag. Waħda hi dwar khan li kien jismu Srebrist, li miet fl-inħawi f'battalja mhux tas-soltu mal-Pecheneg. Oħra hi dwar dgħajsa mimlija fidda (srebro bil-Bulgaru) tul ix-xtut tal-lag. Skont it-tielet waħda, li titqies bħala l-iżjed waħda plawżibbli, l-isem oriġina mir-riflessjonijiet fiddiena fuq wiċċ il-lag meta jkun hemm qamar kwinta.
Flora
Fil-lag u fil-madwar hemm speċijiet idrofitiċi bħall-qasab. Ir-riżerva tospita 139 speċi ta' pjanti, u 11 minnhom jinsabu f'periklu ta' estinzjoni għajr fit-territorju ta' Srebarna.
Allah
Allah (/ˈæl.lə, ˈɑːl.lə, əˈl.lɑː/;[1][2] Għarbi: الله,  hija l-kelma Għarbija komuni għal Alla. Fil-lingwa Ingliża, il-kelma ġeneralment tirreferi għal Alla fl-Iżlam. Il-kelma hija maħsuba li ġejja minn kontrazzjoni minn al-ilāh, li jfisser "l-alla", u hija relatata lingwistikament mal-kliem Aramajk Elah u Sirjaku ܐܲܠܵܗܵܐ (ʼAlāhā) u l-kelma Ebrajka El (Elohim El (Ebrajk)) għal Alla.daqsminuri|il-kelma "Allah"Il-kelma Allah kienet użata minn nies Għarab ta’ reliġjonijiet differenti minn żminijiet pre-Islamiċi.  L-Għarab pre-Islamiċi kienu jqimu divinità suprema li kienu jsejħu Allah, flimkien maʼ divinitajiet iżgħar oħra.  Muħammed uża l-kelma Allah biex jindika l-kunċett Iżlamiku ta' Alla.  Allah intuża bħala terminu għal Alla mill-Musulmani (kemm Għarab u kemm mhux Għarab) u anke Kristjani Għarab wara li t-terminu "al-ilāh" u "Allah" intużaw minflok xulxin fl-Għarbi Klassiku mill-maġġoranza tal-Għarab li  kienu saru Musulmani. Huwa wkoll spiss, għalkemm mhux esklussivament, użat b’dan il-mod minn Bábisti, Baháʼís, Mandaeans, Insara Indoneżjani u Maltin u Lhud Sefardi, kif ukoll mill-poplu Gagauz. Użu simili mill-Insara u Sikhs fil-Punent tal-Malażja fis-seklu 21 wassal għal kontroversji politiċi u legali.
Lingwa tas-Sinjali Tajlandiża
Lingwa tas-Sinjali Thai (ThaiSL) hija lingwa tas-sinjali mitkellma fil-Komunità Deaf 300.000 fil Thailand.
Kastelli u Swar tal-Irħula tar-Re Dwardu fi Gwynedd
Il-fortifikazzjonijiet jiffurmaw parti miċ-Ċirku tal-Ħadid mibni minn Dwardu I wara li invada t-Tramuntana ta' Wales fl-1282. Dwardu rebaħ kontra l-prinċpijiet lokali ta' Wales f'kampanja militari ewlenija u kkolonizza l-inħawi b'mod permanenti. Huwa ħoloq irħula ffortifikati ġodda, protetti minn kastelli, fejn l-immigranti Ingliżi setgħu jinsedjaw ruħhom u jamministraw t-territorji. Il-proġett sewa kemxa flus u battal ir-riżorsi rjali sal-aħħar. Fl-1294 kien hemm rewwixti ġodda f'Wales taħt it-tmexxija ta' Madog ap Llywelyn. Conwy u Harlech baqgħu jingħataw il-provvisti bil-baħar u rreżistew l-attakki, iżda Caernarfon, li kienet għadha tlestiet parzjalment, ma felħitx tirreżisti. Wara r-rewwixti, Dwardu saħħaħ il-programm ta' kostruzzjoni u ordna li jinbeda x-xogħol f'Beaumaris. Madankollu, il-gwerer ta' Dwardu fl-Iskozja bdew jikkonsmaw il-finanzjamenti rjali, u x-xogħol reġa' majna. Ix-xogħol ta' kostruzzjoni fil-fortifikazzjonijiet kollha waqaf sal-1330, mingħajr ma Caernarfon u Beaumaris kienu tlestew għalkollox.
Il-fortifikazzjonijiet kellhom rwol importanti fil-kunflitti fit-Tramuntana ta' Wales fis-sekli ta' wara. Kienu involuti fir-Rewwixta ta' Wales tal-bidu tas-seklu 15 u fil-Gwerer tal-Ward fl-aħħar tas-seklu 15. Minkejja d-deklin tal-importanza militari wara s-suċċessjoni tad-dinastija Tudor fuq it-tron fl-1485, reġgħu ntużaw matul il-Gwerra Ċivili Ingliża fis-seklu 17. Wara l-kunflitt, il-Parlament ordna l-qerda apposta ta' partijiet ta' Conwy u ta' Harlech, iżda t-theddida ta' invażjoni favur l-irjalisti mill-Iskozja żgurat li Caernarfon u Beaumaris jinżammu intatti. Madankollu, sal-aħħar tas-seklu 17, il-kastelli kienu saru fdalijiet. Saru popolari mal-artisti li żaruhom lejn l-aħħar tas-seklu 18 u l-bidu tas-seklu 19, u l-għadd ta' viżitaturi żdied meta l-aċċess għar-reġjun ittejjeb matul l-era Vitorjana. L-istat Brittaniku investa bil-kbir fil-kastelli u fis-swar tal-irħula matul is-seklu 20, u rrestawra bosta mill-karatteristiċi Medjevali tagħhom. Fl-1986, is-siti kollha tniżżlu fil-lista tas-Siti ta' Wirt Dinji tal-UNESCO, bħala eżempji straordinarji ta' fortifikazzjonijiet u ta' arkitettura militar mibnija fis-seklu 13, u issa jiġu amministrati bħala attrazzjonijiet turistiċi mill-aġenzija tal-wirt storiku ta' Wales Cadw.
Għall-biċċa l-kbira tas-seklu 20, il-kastelli u s-swar tal-irħula kienu meqjusa primarjament minn perspettiva militari. L-użu ta' difiżi konċentriċi, ta' bastjuni u ta' daħliet sostanzjali wassal biex D. J. Cathcart King jiddeskrivihom bħala l-"apoġew tal-kostruzzjoni tal-kastelli Ingliżi", u biex Sidney Toy jivvalutahom bħala "wħud mill-iżjed kastelli setgħana ta' kwalunkwe era jew pajjiż". Fl-aħħar tas-seklu 20 u fil-bidu tas-seklu 21, storiċi bħal Michael Prestwich u Abigail Wheatley saħqu wkoll fuq ir-rwol tas-sit bħala palazzi u simboli tas-setgħa rjali. Il-pożizzjoni ta' kastell bħal dawk ta' Caernarfon u ta' Conwy intgħażlet minħabba l-importanza politika iżda wkoll għall-funzjonijiet militari, fil-quċċata ta' siti ta' sjieda tal-prinċpijiet ta' Wales. Il-kastelli kienu jinkorporaw appartamenti u ġonna lussużi, bil-ħsieb li jsostnu lil qrati rjali kbar fil-lussu. Il-kastell u s-swar ta' Caernarfon kienu jinkorporaw xogħol għali bil-ġebel, x'aktarx bil-ħsieb li jiġu evokati xbihat tas-setgħa imperjali ta' Arthur jew tar-Rumani sabiex jissaħħaħ il-prestiġju personali ta' Dwardu. Ir-rwol preċiż tal-arkitett irjali James of Saint George fil-proġetti tal-kostruzzjoni, u l-influwenza tal-Kontea nattiva tiegħu ta' Savoia fuq id-disinni, għadha dibattuta mill-akkademiċi. Madankollu, is-sorsi primarji jindikaw tabilħaqq li qeda rwol ewlieni, u jiddeskrivuh bħala "Magistro Jacobo de sancto Georgio, Magistro operacionum Regis in Wallia" jew "Mastru Ġakbu ta' San Ġorġ, Mastru tal-Opri tar-Re f'Wales".
Sfond
Il-kastelli u s-swar ta' Dwardu fi Gwynedd inbnew bħala konsegwenza tal-gwerer miġġielda għall-kontroll ta' Wales fl-aħħar tas-seklu 13. Ir-rejiet tal-Ingilterra u l-prinċpijiet ta' Wales issieltu għall-kontroll tar-reġjun mis-snin 70 tas-seklu 11, u n-nobbli u l-insedjaturi Normanni u Ingliżi bil-mod il-mod espandew it-territorji tagħhom matul diversi sekli. Madankollu fis-snin 60 tas-seklu 13, il-mexxej ta' Wales Llywelyn ap Gruffudd sfrutta gwerra ċivili bejn Enriku III u l-barunijiet ribelli fl-Ingilterra biex isir is-setgħa dominanti, u ġie formalment rikonoxxut bħala l-Prinċep ta' Wales skont it-Trattat ta' Montgomery.
Dwardu I sar ir-re tal-Ingilterra fl-1272. Dwardu kellu esperjenza estensiva fil-gwerer u fl-assedji, wara li ġġieled f'Wales fl-1257, mexxa l-assedju ta' sitt xhur tal-Kastell ta' Kenilworth fl-1266 u ngħaqad mal-kruċjata lejn it-Tramuntana tal-Afrika fl-1270. Huwa kien ra bosta fortifikazzjonijiet Ewropej, inkluż ir-raħal iffortifikat u d-disinn tal-kastell ta' Aigues-Mortes. Malli tela' fuq it-tron, waħda mill-ewwel azzjonijiet ta' Dwardu kienet ir-rinnovazzjoni u l-estensjoni tal-fortizza rjali tat-Torri ta' Londra. Dwardu kien responsabbli wkoll għall-kostruzzjoni ta' sekwenza ta' rħula ppjanati, normalment iffortifikati bis-swar, imsejħa bastides fil-Gaskonja bħala parti minn tentattiv biex isaħħaħ l-awtorità tiegħu fir-reġjun. Dwardu awtorizza wkoll li jinbnew irħula ppjanati ġodda madwar l-Ingilterra.
Sadanittant, ir-relazzjonijiet bejn Dwardu u Llywelyn malajr marru għall-agħar, u dan wassal biex Dwardu jinvadi t-Tramuntana ta' Wales fl-1276 f'tentattiv li jdgħajjef il-poter ta' Llywelyn. Matul il-gwerra Dwardu bena diversi kastelli ewlenin sabiex jikkontrolla aħjar ir-reġjun u sabiex jaġixxu bħala bażijiet għall-kampanji militari. Dwardu kellu suċċess, u t-Trattat ta' Aberconwy fl-1277 afferma mill-ġdid id-dominju Ingliż, u l-biċċa l-kbira tat-territorji ta' Llwelyn ġew maqsuma bejn l-aħwa tiegħu u Dwardu.
Gwerra tal-1282-1283
Dwardu u l-alleati tiegħu fost il-prinċpijiet ta' Wales ftit wara bdew jitlewmu, u fil-bidu tal-1282 faqqgħet ribelljoni, immexxija minn ħu Llywelyn, Dafydd ap Gruffydd. Dwardu wieġeb għar-ribelljoni billi mmobilizza armata rjali ta' 8,000 suldat tal-fanterija u 750 suldat tal-kavallerija, li mmarċjaw fit-Tramuntana lejn Rhuddlan, filwaqt li fin-Nofsinhar u fiċ-ċentru ta' Wales kien hemm forzi tan-nobbli li avvanzaw minn Carmarthen u minn Montgomery. Dwardu mbagħad mexxa invażjoni navali fuq il-Gżejra ta' Anglesey u fforma pont temporanju għall-qsim lejn l-art kontinentali, u ħa l-gwerra lejn l-artijiet ta' Snowdonia fil-qalba ta' Wales. Llywelyn inqatel f'Diċembru, u fil-bidu tal-1283 Dafydd inqabad u ġie ġustizzjat.
Iktar milli jirrepeti l-arranġamenti devoluti ta' trattati preċedenti, minflok Dwardu għażel li jikkolonizza b'mod permanenti t-Tramuntana ta' Wales. Il-bqija tal-familja rjali ta' Llywelyn u ta' Dafydd ġiet mifnija u l-artijiet tagħhom ġew maqsuma fost in-nobbli Ingliżi ewlenin. Il-governanza ta' Wales ġiet irriformata, u l-arranġamenti stabbiliti fl-Istatut ta' Rhuddlan, ippromulgat fit-3 ta' Marzu 1284. Wales ġie maqsum f'kontej u f'distretti (shires), u ġie emulat il-mod kif l-Ingilterra kienet iggvernata. Inħolqu tliet distretti ġodda fil-Majjistral: Caernarfon, Merioneth u Anglesey.
Bħala parti minn din l-iskema, fl-1283 Dwardu ordna l-kostruzzjoni ta' kastelli u ta' swar tal-irħula ġodda madwar it-territorji okkupati, parzjalment biex iħeġġeġ migrazzjoni sostanzjali fir-reġjun mill-Ingilterra. Fosthom kien hemm il-kastell u s-swar ta' Caernarfon, faċċata tax-xmara Seiont; il-kastell u s-swar ta' Conwy, għall-kontroll tal-punt ta' qsim fuq ix-xmara Conwy; u l-Kastell ta' Harlech, għall-protezzjoni ta' port marittimu u tar-raħal Ingliż li kien għadu kemm ġie stabbilit. X'aktarx li kien hemm pjanijiet biex jiġi stabbilit kastell u insedjament iffortifikat qrib ir-raħal importanti strateġikament ta' Llanfaes on Anglesey – li mbagħad sar Beaumaris – iżda dawn ġew posposti minħabba l-ispejjeż tal-proġetti l-oħra.
L-irħula l-ġodda kienu ċentri amministrattivi importanti għall-istrutturi governattivi Ingliżi l-ġodda: Caernarfon u Harlech kienu ċ-ċentri tad-distretti l-ġodda, u Conwy kien responsabbli għal kontea ġdida. Il-kastelli kienu ċentri militari ewlenin, iżda kienu ddisinjati wkoll biex jiffunzjonaw bħala palazzi rjali, li kienu kapaċi jsostnu l-abitazzjonijiet tar-re u tar-reġina fil-kumdità u fis-sigurtà kollha. Diversi proġetti kellhom importanza simbolika speċjali wkoll. Conwy ġiet ippożizzjonata apposta fuq l-Abbazija ta' Aberconwy, il-post funebri tradizzjonali tal-prinċpijiet ta' Wales; l-abbazija ġiet rilokata tmien mili iktar 'il ġewwa. Il-mexxejja nattivi ta' Wales kienu hemżu importanza speċjali mill-eks sit tar-Rumani f'Caernarfon għas-simboliżmu imperjali tiegħu, u partijiet mill-fortifikazzjonijiet tal-prinċpijiet ta' Wales inħatfu u reġgħu ntużaw simbolikament biex jinbena l-kastell il-ġdid ta' Dwardu hemmhekk. Is-sit tal-Kastell ta' Harlech ġie assoċjat mal-leġġenda ta' Branwen, prinċipessa ta' Wales. Dwardu qabbad arkitetti u inġiniera fdati biex jieħdu ħsieb il-proġetti, u fosthom l-iktar prominenti kienu l-Mastru Ġakbu ta' San Ġorġ minn Savoia, iżda anke l-ħabib qarib ta' Dwardu, Otto de Grandson, is-suldat Sir John de Bonvillars u l-mastru bennej John Francis. L-Ingliżi kienu bnew kastelli meta faqqa' l-kunflitt tal-1272, u normalment kienu jkunu ikbar u iktar għaljin minn dawk tal-mexxejja lokali ta' Wales, iżda l-fortifikazzjonijiet ġodda xorta waħda kienu fuq skala iktar grandjuża. Il-mastrudaxxi, dawk li kienu jħaffru l-ħniedaq u l-bennejja ġew miġbura mix-xeriffi lokali mill-Ingilterra kollha u kienu jinġabru f'Chester u fi Bristol, qabel ma ntbagħtu lejn it-Tramuntana ta' Wales fir-rebbiegħa, u kienu jirritornaw id-dar kull xitwa. L-għadd ta' ħaddiema involuti tant kien kbir li kellhom impatt sinifikanti fuq il-forza tax-xogħol nazzjonali tal-Ingilterra. L-ispejjeż kienu enormi għal dak iż-żmien: biex inbnew il-kastell u s-swar ta' Caernarfon swew £15,500, il-kastell u s-swar ta' Conwy swew madwar £15,000 u l-Kastell ta' Harlech sewa £8,190.
Ribelljoni tal-1294-1295
Il-fortifikazzjonijiet ta' Dwardu ġew ittestjati fl-1294 meta Madog ap Llywelyn irribella kontra t-tmexxija Ingliża, bl-ewwel rewwixta ewlenija mill-konkwista. Milli jidher iċ-ċittadini ta' Wales inkorlaw minħabba l-introduzzjoni tat-tassazzjoni, u Madog kellu appoġġ popolari konsiderevoli. Sa tmiem is-sena, Dwardu kien irritorna lejn Wales b'armata kbira u avvanza lejn il-Punent minn Chester, u laħaq il-kastell tiegħu f'Conwy sal-Milied. Hemmhekk inqabad f'nasba u ġie assedjat sa Jannar 1295, u seta' jingħata l-provvisti mill-baħar biss, qabel ma waslu l-forzi biex jeħilsuh fi Frar. Harlech ġiet assedjata wkoll iżda ma ġarrbitx telfa bis-saħħa tal-wasla tal-provvisti bil-baħar mill-Irlanda. Madankollu, Caernarfon kienet għadha tlestiet parzjalment biss u ġiet attakkata mill-forzi ta' Wales u l-kastell u r-raħal ingħataw in-nar. F'Anglesey, il-forzi ta' Wales qatlu lix-xeriff irjali. Fir-rebbiegħa Dwardu rnexxielu jwettaq kontrattakk b'qawwa ta' 35,000 suldat, u rnexxielu jrażżan ir-rewwixta u joqtol lil Madog.
Wara r-ribelljoni, Dwardu ordna li jinbeda x-xogħol ta' tiswija u ta' tlestija ta' Caernarfon. Ladarba Anglesey ġiet okkupata mill-ġdid huwa beda javvanza wkoll fir-rigward tal-pjanijiet li kienu ġew imdewma sabiex jiffortifika l-inħawi. Is-sit li ntgħażel issejjaħ Beaumaris u kien madwar mil (1.6 kilometru) mir-raħal ta' Llanfaes f'Wales. Għaldaqstant ittieħdet id-deċiżjoni li l-popolazzjoni minn Wales tiġi mċaqilqa xi 12-il mil (19-il kilometru) lejn il-Lbiċ, fejn inħoloq insedjament għalihom imsejjaħ Newborough. Id-deportazzjoni taċ-ċittadini lokali ta' Wales wittiet it-triq għall-kostruzzjoni ta' raħal Ingliż, protett minn kastell sostanzjali. Programm aħrax ta' kostruzzjoni beda fis-sit taħt it-tmexxija ta' Ġakbu ta' San Ġorġ, u l-forza tax-xogħol kienet tgħix f'għorfiet temporanji fiċ-ċentru tal-fortifikazzjoni li kienet qed tinbena. Il-proġett kien għali ħafna, u spiss kien hemm l-arretrati, u sal-1300 kien sewa madwar £11,000. Minkejja n-nuqqas ta' swar, l-insedjament tal-madwar kiber malajr u sal-1305 kellu 132 struttura u kwart li ċ-ċittadini kienu qed iħallsu l-kera għalihom lill-Kuruna.
Sal-1300 Harlech u Conwy biss kienu tlestew għalkollox: is-swar ta' Caernarfon kienu tlestew, iżda l-biċċa l-kbira tal-kastell kienet għadha ma tlestiex u fil-Kastell ta' Beaumaris is-swar interni kienu għadhom nofs l-għoli maħsub, b'distakki fis-swar esterni. Sal-1304 il-programm kollu tal-kostruzzjoni f'Wales kien sewa mill-inqas £80,000, kważi sitt darbiet iktar mill-introjtu annwali ta' Dwardu. Sadanittant Dwardu kien impenjat f'sekwenza twila ta' gwerer fl-Iskozja li bdiet ittelliflu l-attenzjoni u tbattallu r-riżorsi finanzjarji tiegħu, u minħabba f'hekk ix-xogħol fuq il-kastelli ta' Wales majna. Fl-1306 Dwardu kien imħasseb dwar invażjoni Skoċċiża possibbli fit-Tramuntana ta' Wales, u dan xpruna x-xogħol tal-kostruzzjoni, iżda l-flus xorta waħda kienu ferm iktar limitati minn qabel. Sal-1330 ix-xogħol kollu kien waqaf, u Caernarfon u Beaumaris qatt ma tlestew għalkollox.
Deklin
Il-manutenzjoni tal-kastelli kienet biċċa xogħol iebsa, u f'qasir żmien ġew ittraskurati. Il-flus mogħtija lill-kuntistabbli tal-kastelli għall-manutenzjoni tal-kastelli u għaż-żamma tal-gwarniġjon ma kinux wisq, iżda komplew jonqsu b'mod konsiderevoli matul is-seklu 14. Il-kuntistabbli tal-Kastell ta' Conwy kien jingħata £190 fis-sena fl-1284, iżda mbagħad ingħata £40 fis-sena sas-snin 90 tas-seklu 14; il-finanzjament ta' Harlech naqas bl-istess mod minn £100 fis-sena għal £20 fis-sena biss sal-1391. Sal-1321 stħarriġ irrapporta li Conwy ma kinitx mgħammra sew, u kellha mħażen limitati b'soqfa jqattar l-ilma minnhom u bl-injam bis-susa, u fis-snin 30 tas-seklu 14, Dwardu III ingħata l-parir li l-ebda wieħed mill-kastelli ma kien fi stat tajjeb biex jospita l-qorti rjali li kieku kellu jżur ir-reġjun. Stħarriġ tal-1343 wera li l-kastell ta' Beaumaris kellu bżonn xogħol estensiv, u diversi torrijiet kien mitluqa.
Fl-aħħar tas-seklu 14, il-Kastell ta' Conwy kien involut fil-waqgħa ta' Richard II. Richard irritorna mill-Irlanda f'Awwissu 1399 u fittex il-kenn fil-kastell għand il-forzi tal-għadu tiegħu, Henry Bolingbroke. Henry Percy, emissarju ta' Bolingbroke, mar fil-kastell biex iwettaq in-negozjati mar-re. Henry Percy ħa ġurament fil-kappella tal-kastell sabiex jipproteġi lir-re jekk jaqbel li jitlaq mill-kastell, iżda meta Richard telaq ittieħed priġunier minnufih, u iktar 'il quddiem ittieħed u miet priġunier fil-Kastell ta' Pontefract.
Rewwixta ta' Wales u l-Gwerer tal-Ward
It-tensjonijiet bejn Wales u l-Ingilterra ppersistew u baqa' għaddejjin fl-1400 meta faqqgħet ir-Rewwixta ta' Wales. Fil-bidu tal-kunflitt, il-gwarniġjon ta' Harlech ġie mgħammar ħażin u l-Kastell ta' Conwy ġie ttraskurat. Il-Kastell ta' Conwy ittieħed fil-bidu tal-kunflitt minn żewġ aħwa minn Wales, li ħadu l-kontroll tal-fortizza f'attakk ħesrem, u b'hekk ir-ribelli ta' Wales setgħu jattakkaw u jaqbdu l-kumplament tar-raħal iffortifikat. Caernarfon ġiet assedjata fl-1401, u f'Novembru seħħet il-Battalja ta' Tuthill fil-qrib bejn id-difensuri ta' Caernarfon u l-assedjaturi. Fl-1403 u fl-1404, Caernarfon ġiet assedjata mill-ġdid mit-truppi ta' Wales b'appoġġ mill-qawwiet Franċiżi, iżda rreżistiet l-attakki. Beaumaris kellha xorti inqas tajba u ġiet assedjata u nqabdet mir-ribelli fl-1403, u reġgħet ittieħdet mill-qawwiet irjali fl-1405. Harlech ġiet attakkata u ttieħdet fl-aħħar tal-1404, u saret il-kwartieri ġenerali militari ta' Glyndŵr sakemm il-qawwiet Ingliżi taħt il-kmand ta' Enriku V futur reġa' ħa l-kastell matul ix-xitwa tal-1408-1409. Sal-1415 ir-rewwixta kienet trażżnet għalkollox, iżda l-prestazzjoni tal-kastelli u tas-swar ġiet ivvalutata mill-istoriku Michael Prestwich li kienet "suċċess parzjali biss".
It-tlugħ tad-dinastija Tudor fuq it-tron Ingliż fl-1485 immarka t-tmiem tal-Gwerer tal-Ward u mmarka bidla fil-mod kif Wales kienet tiġi amministrata. Id-dinastija Tudor oriġinat minn Wales, u t-tmexxija tagħhom naqqset l-ostilitajiet bejn iċ-ċittadini ta' Wales u tal-Ingilterra. B'hekk, il-kastelli ta' Dwardu saru inqas importanti. Ġew mitluqa, u fl-1538 ġie rrapportat li bosta kastelli f'Wales kienu "moche ruynous and ferre in decaye for lakke of tymely reparations" (fi stat ta' fdalijiet u ġew mitluqa minħabba nuqqas ta' tiswijiet). Il-Kastell ta' Harlech milli jidher ma sarulux tiswijiet wara l-assedju tal-1468, u ġie dilapidat għalkollox. Il-Kastell ta' Conwy ġie rrestawrat minn Enriku VIII fis-snin 20 u 30 tas-seklu 16, iżda wara ftit reġa' ġie mitluq, u nbigħ mill-Kuruna fl-1627. L-ilmenti dwar il-qagħda mwiegħra ta' Beaumaris żdiedu, u mill-1609 il-kastell kien "utterlie decayed" (mitluq għall-aħħar). Il-ħitan tal-Kastell ta' Caernarfon kienu intatti, iżda l-binjiet fuq ġewwa kienu mitluqa u ċedew. Fl-1610 il-kartografu John Speed ipproduċa sekwenza famuża ta' mapep pittoreski tal-irħula tat-Tramuntana ta' Wales, inkluż il-kastelli u l-fortifikazzjonijiet tagħhom, li saru xbihat ikoniċi tas-siti fil-bidu tas-seklu 17.
Gwerra Ċivili Ingliża u wara
Il-Gwerra Ċivili Ingliża faqqgħet fl-1642 bejn dawk li kienu favur l-irjalisti ta' Karlu I u dawk li kienu favur il-Parlament. Il-fortifikazzjonijiet fit-Tramuntana ta' Wales baqgħu f'idejn dawk li kienu favur ir-re u f'xi każijiet saru strateġikament importanti bħala parti mir-rotta ta' komunikazzjoni bejn il-qawwiet irjali li kienu qed joperaw fl-Ingilterra u l-provvisti u r-rinforzi fl-Irlanda. Il-kastelli u d-difiżi tal-irħula sarulhom it-tiswijiet bi spejjeż konsiderevoli u reġgħu bdew jintużaw mill-irjalisti lokali. Madankollu, il-Parlament kien minn fuq fl-Ingilterra u sal-1646 l-armati tiegħu rnexxielhom jintervjenu fit-Tramuntana ta' Wales. Caernarfon, Beaumaris u Conwy ittieħdu dik is-sena. Harlech – l-aħħar fortizza favur ir-re – arrendiet f'Marzu 1647, u dan immarka t-tmiem tal-ewwel fażi tal-gwerra ċivili.
Wara l-gwerra, il-Parlament ordna t-twaqqigħ tal-kastelli madwar il-pajjiż, sabiex jeqred l-istrutturi apposta ħalli ma jintużawx f'xi rewwixti rjalisti sussegwenti. It-Tramuntana ta' Wales kien każ speċjali, peress li kien hemm tħassib li Karlu II seta' jmexxi rewwixta Presbitera fl-Iskozja u jagħmel attakk mill-baħar fuq ir-reġjun. Conwy, Caernarfon u Beaumaris inizjalment ġew mgħammra b'gwarniġjon mill-Parlament sabiex jgħinu fid-difiża kontra tali attakk. Il-Kastell ta' Conwy iktar 'il quddiem ġie meqrud parzjalment fl-1655, iżda l-Kastelli ta' Caernarfon u ta' Beaumaris ħelsuha għalkollox. Il-Kastell ta' Harlech, li kien potenzjalment inqas fil-mira tal-Iskoċċiżi, ġie meqrud mill-Parlament sabiex ma jkunx jista' jintuża, iżda ma twaqqax għalkollox.
Fl-1660 Karlu II reġa' tela' fuq it-tron u s-sjieda tal-kastelli reġgħet inbidlet għal darb'oħra. Il-Kastell ta' Beaumaris għadda għand il-kontroll tal-familja Bulkeley, li tradizzjonalment kienu l-kuntistabbli tal-kastell, li minnufih neħħew il-kumplament tal-materjal li kien għad fadallu l-kastell, inkluż is-soqfa, u l-Kastell ta' Conwy ġie rritornat lill-familja Conway, li neħħew iċ-ċomb u l-injam tal-kastell, u b'hekk spiċċa fdalijiet biss ukoll. Il-gvern il-ġdid ta' Karlu qies il-Kastell u s-swar ta' Caernarfon bħala riskju għas-sigurtà u ordna li jinqerdu, iżda din l-ordni qatt ma nħarġet, x'aktarx minħabba l-ispejjeż involuti.
Attrazzjonijiet pittoreski
Is-siti beda jkollhom sjieda privata varjata. Lord Thomas Bulkeley xtara Beaumaris mill-Kuruna fl-1807, u inkorpora l-kastell fil-park ta' madwar ir-residenza lokali tiegħu. Il-Kastell ta' Conwy ġie mwelli mid-dixxendenti tal-familja Conway lill-familja Holland. Fl-aħħar tas-seklu 18 u fil-bidu tas-seklu 19, il-fdalijiet tal-kastelli bdew jitqiesu pittoreski u sublimi, u bdew jattiraw diversi viżitaturi u artisti. Din ix-xejra ġiet imħeġġa mill-avvenimenti tal-Gwerer ta' Napuljun fil-bidu tas-seklu 19, iżda fl-istess ħin l-artisti Brittaniċi kienu qed isibuha diffiċli biex iżuru l-kontinent, għaldaqstant minflok bosta vvjaġġaw lejn it-Tramuntana ta' Wales. Fost dawn l-artisti kien hemm John Cotman, Henry Gastineau, Thomas Girtin, Moses Griffith, Julius Ibbetson, Paul Sandby, J. M. W. Turner u John Varley. Is-siti nħakmu mill-veġetazzjoni u fis-snin 30 tas-seklu 19 l-istrutturi tal-ġebel tal-Kastell ta' Caenarfon bdew iċedu, u l-Kuruna impjegaw lil Anthony Salvin biex iwettqu tiswijiet ta' emerġenza.
L-infrastruttura tat-trasport lejn ir-reġjun bdiet titjieb matul is-seklu 19, u b'hekk żdied il-fluss ta' viżitaturi lejn is-siti, inkluż ir-Reġina Vitorja futura fl-1832. Għall-ħabta ta' nofs is-seklu 19 bdiet ir-riċerka akkademika dwar is-siti, b'mod partikolari dwar il-Kastelli ta' Caernarfon u ta' Conwy. L-interess tal-gvern lokali u ċentrali beda jiżdied. Fl-1865 il-Kastell ta' Conwy għadda f'idejn it-tmexxija ċivika tar-raħal ta' Conwy li bdiet ix-xogħol tar-restawr fuq il-fdalijiet, inkluż ir-rikostruzzjoni tat-torri mġarraf tal-furnar. Mis-snin 70 tas-seklu 19 'il quddiem, il-gvern iffinanzja t-tiswijiet tal-Kastell ta' Caernarfon. Il-viċi kuntistabbli, Llewellyn Turner, issorvelja x-xogħol, li b'mod kontroversjali wettaq ir-restawr u rikostruzzjoni tal-kastell, minflok sempliċement wettaq il-konservazzjoni tal-istrutturi tal-ġebel eżistenti. Minkejja l-protesti tar-residenti lokali, il-ħandaq lejn it-Tramuntana tal-kastell ġie kklerjat mill-binjiet post-Medjevali li tqies li kienu qed jirvinaw il-veduta.
Restawr statali
Fil-bidu tas-seklu 20, l-istat Brittaniku ċentrali beda jakkwista mill-ġdid il-kontroll tas-siti. Il-Kastell ta' Caernarfon qatt ma kien telaq mill-kontroll dirett tal-Kuruna, iżda l-Kastell ta' Harlech ġie ttrasferit għall-kontroll tal-Uffiċċju tax-Xogħlijiet fl-1914, il-Kastell ta' Beaumaris ġie ttrasferit fl-1925 u l-Kastell ta' Conwy finalment ġie mwelli lill-Ministeru għax-Xogħlijiet fl-1953. L-istat investa ferm fil-konservazzjoni tas-siti. Fis-snin 20 tas-seklu 20, saru programmi ta' konservazzjoni fuq skala kbira fil-Kastelli ta' Beaumaris u ta' Harlech, billi tneħħiet il-veġetazzjoni li kienet kibret, billi tħaffer il-ħandaq mill-ġdid u billi saru t-tiswijiet fuq l-istrutturi tal-ġebel, iżda mill-bqija s-siti tħallew intatti u ġiet evitata r-rikostruzzjoni totali. Fis-snin 50 u 60 tas-seklu 20 sar xogħol estensiv f'Conwy, inkluż l-ikklerjar ta' binjiet iktar ġodda li kienu nbnew mas-swar tas-seklu 13.
Ir-riċerka akkademika żdiedet fil-bidu tas-seklu 20, il-Ministeru għax-Xogħlijiet ħa l-kontroll tas-siti, u l-gvern beda jonfoq fuq dawn l-investigazzjonijiet. Storiċi bħal Sidney Toy u Charles Peers ippubblikaw xi xogħol dwar is-siti, u r-riċerka tkompliet taħt Arnold Taylor, li ngħaqad mal-Uffiċċju tax-Xogħlijiet bħala assistent spettur fl-1935. Rapporti akkademiċi ewlenin ġew ippubblikati fis-snin 50 tas-seklu 20 u b'hekk ir-reputazzjoni tas-siti ssaħħet. Taylor kien strumentali wkoll fl-oppożizzjoni li rnexxiet kontra l-proġetti tat-toroq li ġew proposti fis-snin 70 tas-seklu 20 li kien ikollhom impatt sostanzjali fuq id-dehra tas-sit ta' Conwy. Lejn l-aħħar tas-seklu 20, rikostruzzjonijiet dettaljati tal-kastelli ġew impittra minn artisti storiċi, fosthom Terry Ball, John Banbury u Ivan Lapper.
Fl-1984 Cadw ġiet stabbilita bħala s-servizz tal-ambjent storiku tal-gvern ta' Wales u saret responsabbli għall-ġestjoni tal-erba' siti, li ġew amministrati bħala attrazzjonijiet turistiċi. Fl-2007, iżjed minn 530,000 ruħ żaru s-siti. Fl-aħħar tas-seklu 20 u fil-bidu tas-seklu 21, il-kastelli u s-swar kellhom rwol prominenti fid-dibattiti dwar l-identità taċ-ċittadini ta' Wales. L-użu ta' Caernarfon fl-investitura tal-Prinċep ta' Wales fl-1911 u fl-1969, pereżempju, ġiet ikkontestata min-nazzjonalisti ta' Wales, fosthom Alun Ffred Jones. Cadw espandiet l-interpretazzjoni pprovduta fis-siti sabiex tagħmel iktar enfasi fuq l-impatt tal-ħolqien tal-kastelli fuq iċ-ċittadini nattivi ta' Wales, u r-rwol tal-prinċpijiet ta' Wales fl-avvenimenti li wasslu sal-invażjoni tal-1282 stess.
Ħolqien tas-Sit ta' Wirt Dinji
Fl-1986 is-siti ġew iddikjarati kollettivament bħala Sit ta' Wirt Dinji tal-UNESCO, bit-titlu uffiċjali Kastelli u Swar tal-Irħula tar-Re Dwardu fi Gwynedd. L-UNESCO kkunsidrat li l-kastelli u s-swar tal-irħula kienu "l-ifjen eżempji tal-arkitettura militari tal-aħħar tas-seklu 13 u tal-bidu tas-seklu 14 fl-Ewropa". L-UNESCO kkwotat ukoll l-importanza tar-rabtiet tas-siti ma' Dwardu I u ma' Ġakbu ta' San Ġorġ, l-iskala tagħhom u l-arkitettura militari avvanzata, u l-kundizzjoni pjuttost tajba u d-dokumentazzjoni storika tagħhom. Is-siti jeħtieġu manutenzjoni kontinwa, u bħala eżempju ta' dan, intefqu £239,500 bejn l-2002-2003 għall-manutenzjoni tal-partijiet storiċi tal-proprjetajiet. Ġew stabbiliti wkoll "żoni ta' lqugħ" madwar is-siti, bl-għan li jiġu protetti l-veduti u l-ambjent tal-madwar minn xi żviluppi jew ħsarat mhux xierqa. Is-siti huma protetti bħala Monumenti Skedati tar-Renju Unit, Binjiet Elenkati u minn leġiżlazzjoni taż-żona ta' konservazzjoni.
Sit ta' Wirt Dinji
Il-Kastelli u s-Swar tal-Irħula tar-Re Dwardu fi Gwynedd ġew iddeżinjati bħala Sit ta' Wirt Dinji tal-UNESCO fl-1986.
Il-valur universali straordinarju tas-sit ġie rrikonoxxut abbażi ta' tliet kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".
Arkitettura militari
Il-Kastelli u Swar tal-Irħula tar-Re Dwardu fi Gwynedd jinkorporaw firxa ta' karatteristiċi militari żviluppati fl-aħħar tas-seklu 13. B'hekk, għall-biċċa l-kbira tas-seklu 20, l-istoriċi rrigwardaw dawn is-siti bħala l-quċċata evoluzzjonarja tal-arkitettura militari xjentifika. D. J. Cathcart King iddeskrivihom bħala l-"apoġew tal-kostruzzjoni tal-kastelli Ingliżi", u Sidney Toy ikkunsidrahom bħala "wħud mill-iżjed kastelli setgħana ta' kwalunkwe era jew pajjiż". Is-siti kienu jinkludu difiżi konċentriċi, li fihom is-swar interni tal-kastell kienu inkorporati għalkollox fi ħdan id-difiżi esterni, b'għoli u b'angoli li ġie kkalkulat li kienu jippermettu liż-żewġ settijiet ta' swar jintużaw għall-isparar fuq l-attakkanti esterni, kif joħroġ fid-dieher fil-Kastelli ta' Harlech u ta' Beaumaris. Siti dojoq bħal dak ta' Conwy minflok inbnew fuq formazzjonijiet tal-blat għoljin, għaldaqstant kwalunkwe attakk kien ikun diffiċli li jitwettaq. Ġew inkorporati amberżuni għall-qwies u bastjuni fid-difiżi, b'diversi pjattaformi tal-isparar mibnija fis-swar sabiex jippermettu l-isparar f'daqqa minn bosta arċiera. Dawn ġew difiżi iktar f'xi każijiet b'daħliet b'torrijiet tewmin karatteristiċi, li kienu jissostitwixxu l-fortizzi iktar antiki bħala fortizzi għad-difiża.
Minkejja dawn il-vantaġġi strateġiċi kollha, issa ġie rrikonoxxut li l-kastelli u s-swar tal-irħula kellhom dgħufijiet militari wkoll. Il-kastelli kienu ferm ikbar milli kien hemm bżonn biex jipproteġu minn xi attakk miċ-ċittadini ta' Wales, iżda l-iskala stess tagħhom kienet tfisser li l-Kuruna ma setgħetx tiflaħ tieħu ħsieb il-manutenzjoni jew il-gwarniġjon tagħhom b'mod xieraq. Il-fortifikazzjonijiet f'xi wħud mis-siti kienu sempliċement kbar wisq, u kif jinnota l-istoriku Michael Prestwich, proġetti iżgħar x'aktarx li kienu jkunu iktar effettivi. Iktar milli s-siti ġew iddisinjati b'mod xjentifiku, l-istoriku Richard Morris issuġġerixxa li "tingħata l-impressjoni ta' grupp elitista ta' ġellieda militari, kumpanni dejjiema armati tar-re, involuti f'orġja ta' espressjoni arkitettonika militari b'baġit kważi illimitat".
Arkitettura u simboliżmu tal-palazzi
Madankollu, ir-riċerka arkitettonika fl-aħħar tas-seklu 20 u fil-bidu tas-seklu 21 iffukat inqas fuq l-aspetti militari tal-fortifikazzjonijiet, u iktar fuq ir-rwoli tagħhom bħala palazzi lussużi u simboli tas-setgħa rjali. Kull wieħed mill-kastelli kien iddisinjat biex ikun jista' jsostni u jilqa' l-qorti rjali, jekk xi darba żżurhom. Fl-aħħar tas-seklu 13, dan kien ifisser li jkun hemm diversi settijiet ta' kompartimenti privati, faċilitajiet diskreti ta' servizz u arranġamenti tas-sigurtà, u għaldaqstant ġew prodotti palazzi rjali f'minjatura. Uħud minnhom għadhom jeżistu u għadhom pjuttost intatti; il-Kastell ta' Conwy, pereżempju, skont l-istoriku Jeremy Ashbee "fih l-aqwa sensiela ppreservata ta' kompartimenti rjali privati Medjevali fl-Ingilterra u f'Wales", inkluż ġnien privat għall-użu tar-reġina. Meta nbnew, il-kastelli kienu ferm iżjed ikkuluriti minn illum il-ġurnata, skont il-gosti tas-seklu 13. Pereżempju f'Conwy, is-swar kienu miżbugħa bojod bi tkaħħil abjad tal-ġir, u t-toqob fihom jaf kienu jintużaw biex jintwerew tarki miżbugħin imsejħa targes mas-swar.
Il-kastelli kienu wkoll dikjarazzjoni imperjali ċara dwar l-intenzjonijiet ta' Dwardu li jmexxi fit-Tramuntana ta' Wales fuq bażi permanenti. Kif ġie nnotat diġà, tipikament kienu jinsabu fuq siti li kienu ġew assoċjati mal-eks prinċpijiet ta' Wales. Il-Kastell ta' Caernarfon, b'mod partikolari, jispikka għall-użu ta' ġebel ikkulurit bi strixxi fil-ħitan, statwi ta' ajkli, u torrijiet poligonali iktar milli tondi. Kien hemm dibattitu akkademiku estensiv dwar l-interpretazzjoni ta' dawn il-karatteristiċi. L-istoriku Arnold Taylor argumenta li d-disinn tal-kastell kien rappreżentazzjoni tas-Swar ta' Kostantinopli. Għaldaqstant, l-użu konxju tax-xbihat Biżantini jew tal-Imperu Ruman kien turija tal-awtorità min-naħa ta' Dwardu I. Xogħol reċenti mill-istoriku Abigail Wheatley jissuġġerixxi li d-disinn tal-Kastell ta' Caernarfon kien tabilħaqq turija tal-awtorità ta' Dwardu, iżda kienet tevoka x-xbihat mis-siti Rumani fir-Renju Unit bl-intenzjoni li tinħoloq allużjoni tal-leġittimità Arturjana għar-re.
Influwenza ta' Savoia
Is-siti ta' Dwardu għandhom rabtiet arkitettoniċi b'saħħithom mal-kastelli u mas-swar tal-irħula li nbnew fil-Kontea ta' Savoia fit-Tramuntana tal-Italja matul l-istess perjodu. Ix-xebħ bejn iż-żewġ settijiet ta' binjiet ġie nnotat għall-ewwel darba mill-istoriku Arnold Taylor fis-snin 50 tas-seklu 20. Fost karatteristiċi oħra hemm id-daħliet bl-arkati semiċirkolari, l-istil tat-twieqi, il-pożizzjonament tal-amberżuni, it-torrijiet ċirkolari għoljin u l-istil tas-swar bil-pinnakli fix-xogħlijiet ta' Dwardu fit-Tramuntana ta' Wales; fil-Kontea ta' Savoia dawn il-karatteristiċi jidhru fid-difiżi tal-Kastelli ta' Saillon, ta' La Bâtiaz u ta' Chillon. Bosta minn dawn il-karatteristiċi simili tqies li huma frott l-influwenza tal-arkitett minn Savoia, il-Mastru Ġakbu ta' San Ġorġ, impjegat minn Dwardu I, li ġab miegħu arkitetti oħra minn Savoia lejn it-Tramuntana ta' Wales.
Madankollu, ir-riċerka tal-bidu tas-seklu 21 issuġġeriet li r-rwol ta' Mastru Ġakbu, u l-influwenza minn Savoia inġenerali, jaf ġew sovravalutati. Ix-xogħol bil-ġebel tas-siti tat-Tramuntana ta' Wales huwa ta' kwalità ferm ikbar minn dik tat-Tramuntana tal-Italja, u karatteristiċi ewlenin – bħad-daħliet – mhumiex preżenti f'Savoia. Ir-riċerka tindika li Mastru Ġakbu milli jidher kellu wkoll funzjoni iktar b'saħħitha ta' ġestjoni tal-proġett, iktar milli rwol ta' disinn arkitettoniku, fl-iżvilupp tas-siti. Barra minn hekk, f'xi każijiet, l-istrutturi rilevanti ta' Savoia nbnew biss wara li Ġakbu kien telaq mir-reġjun, u qatt ma setgħu ġew osservati mill-arkitett. Għaldaqstant, ix-xebħ fid-dettalji arkitettoniċi jaf huwa frott ir-rwol usa' li kellhom fil-proġetti l-artiġjani u l-inġinieri minn Savoia, iktar milli frott ix-xogħol ta' individwu.
Kastell ta' Beaumaris
Il-Kastell ta' Beaumaris inbena bejn wieħed u ieħor fil-livel tal-baħar u nbena bil-ġebla lokali ta' Anglesey. Id-disinn tal-kastell ifforma sezzjoni interna u oħra esterna, imdawra kull waħda b'ħandaq, li issa huwa parzjalment mimli bl-ilma. Id-daħla prinċipali tal-kastell kienet id-"Daħla qrib il-Baħar", li kienet tippermetti li l-kastell jirċievi l-provvisti direttament mill-baħar permezz ta' baċir mareali. Il-baċir kien protett b'sur li iktar 'il quddiem ġie msejjaħ il-Mogħdija tat-Tiraturi u b'pjattaforma tal-isparar li jaf kellha fiha makkinarju militari tal-assedju matul il-Medju Evu. Is-sezzjoni esterna kienet tikkonsisti minn sur bi tmien naħat u bi tnax-il turretta; daħla waħda kienet b'pont li jitla' u jinżel kienet tinsab qrib il-baħar, u daħla oħra, id-Daħla ta' Llanfaes, kienet tagħti għan-naħa tat-Tramuntana tal-kastell. Is-swar tas-sezzjoni interna kienu iktar sostanzjali minn dawk tas-sezzjoni esterni, b'torrijiet enormi u b'żewġ daħliet kbar. Is-sezzjoni interna kienet maħsuba biex tospita l-akkomodazzjoni u binjiet domestiċi oħra tal-kastell, b'sensiela ta' binjiet tul in-naħat tal-Punent u tal-Lvant tas-sezzjoni; għad hemm fdalijiet tal-kenuri ta' dawn il-binjiet.
L-istoriku Arnold Taylor iddeskriva lil Beaumaris bħala "l-iżjed eżempju perfett ta' ppjanar konċentriku simetriku" fir-Renju Unit, u għal bosta snin il-kastell kien meqjus bħala l-quċċata tal-inġinerija militari matul ir-renju ta' Dwardu I. Il-kastell jitqies mill-UNESCO li huwa "kisba artistika unika" minħabba l-mod kif jikkombina "strutturi b'ħajt dobblu karatteristiċi tas-seklu 13 fi pjanta ċentrali" u minħabba s-sbuħija tal-"proporzjonijiet u xogħol bil-ġebel" tiegħu.
Hillary Clinton
Bidu
Imwielda f'Chicago u mrobbija fil-belt ta' Park Ridge, Illinois, Clinton attendiet il-Kulleġġ Wellesley, minn fejn ggradwat fl-1969, u wara attendiet il-Yale Law School fl-1973. Wara li serviet bħala konsulent legali tal-Kungress, marret tgħix fl-Arkansas, fejn iżżewwġet lil Bill Clinton fl-1975. Fl-1977, hija kienet il-ko-fundatriċi tal-Arkansas Advocates for Children and Families. Hija nħatret bħala l-ewwel president mara tal-Korporazzjoni għas-Servizzi Legali fl-1978, u s-sena ta' wara, saret l-ewwel imsieħba mara fir-Rose Law Firm. Bħala First Lady ta' Arkansas, hi mexxiet task force li r-rakkomandazzjonijiet tagħha għenu jirriformaw l-iskejjel pubbliċi ta' Arkansas, u serviet fuq diversi bordijiet korporattivi.
First Lady
Bħala First Lady tal-Istati Uniti, Clinton mexxiet l-isforz bla suċċess biex tippromulga l-pjan ta' kura tas-saħħa Clinton tal-1993 Fl-1997 u fl-1999, hi għenet sabiex jinħoloq "State Children's Health Insurance Program". Hija indirizzata wkoll il-problemi tal-adozzjoni u s-sigurtà tal-familja u l-foster care. Waqt il-konferenza tan-NM tal-1995 dwar in-nisa, li saret f'Beijing, Clinton iddikjarat f'diskors meqjus kontroversjali u influwenti, li "d-drittijiet tal-bniedem huma drittijiet tan-nisa u d-drittijiet tan-nisa huma drittijiet tal-bniedem". Iż-żwieġ tagħha baqa' jrieġi iffaċjata bl-iskandlu Lewinsky tal-1998.